Failiem.lv

Failiem.lv ir latviskais nosaukums mākoņskaitļošanas un datu glabāšanas platformai Files.fm, kuru izveidoja Jānis Viklis un Didzis Kalējs un publicēja , ar mērķi nodrošināt interneta lietotājiem ērtu un ātru failu apmaiņu vai glabāšanu. Platformu uztur un apkalpo SIA Files.fm. 2020. gadā Failiem.lv piedāvā datu glabāšanas, publicēšanas, sinhronizēšanas, pārdošanas un serveru nomas pakalpojumus.

Starptautiskajai servisa versijai platforma izmanto interneta domēnu files.fm.

Servisa pamatā ir freemium biznesa modelis un ir pieejami Pamata, Pro, Biznesa un Enterprise kontu veidi, kas nodrošina papildus funkcijas un diska vietu.

Lai uzkopētu un pārsūtītu failus ar unikālu saiti, nav nepieciešams veidot kontu. Šajā gadījumā pēc failu ielādes ir jānorāda automātisks dzēšanas termiņš - no 1 dienas līdz 2 mēnešiem.

Pamata kontiem ir 5GB bezmaksas diska vieta, taču lietotājiem ir atļauts kontā iekopēt vairāk datus - šajā gadījumā pārsniegto failu apjomam tiek automātiski uzstādīts viena mēneša dzēšanas termiņš.

Biznesa konta diska vieta ir pieejama uz visiem apakšlietotājiem, nodrošinot vienotu lietotāju pārvaldību un dalīšanos ar failiem uzņēmuma ietvaros.

Failiem var uzstādīt tikai privātu piekļuvi, dalīties tikai ar noteiktiem lietotājiem, kas ir idetificēti ar epasta adresi vai arī saites aizsargāt ar papildus paroli.

 Vēsture 
 2008. gada novembrī publicēta Failiem.lv pirmā versija, kas atļauj bez maksas dalīties ar līdz 2GB lieliem failiem, neierobežojot ātrumu vai lejupielādes, glabājot failus 3 mēnešus.
 2009. gadā pieejami lietotāju konti ar pastāvīgu bezmaksas diska vietu.
 2011. gada maijā izveidota starptautiskā Files.fm versija angļu un krievu valodā.
 2014. gadā ieviesta fotogrāfiju izdrukas iespēja sadarbībā ar fotki.lv.Failiem.lv tagad piedāvā ātri un vienkārši izdrukāt fotogrāfijas, Kursors.lv, 
 2015. gadā uzņēmuma pamatkapitāls tika palielināts līdz vienam miljonam eiro.«Failiem.lv» palielinājis pamatkapitālu līdz vienam miljonam eiro, Tvnet.lv, 
 2016. gadā publicēts fotogrāfiju un failu tirdzniecības pakalpojums.Investējot 100 000 eiro, "Failiem.lv" izveidojis failu tirdzniecības veikalu platformu, firmas.lv, 
 2017. gadā Failiem.lv veidotais risinājums Files.fm Backup saņēma LIKTA balvu “Platīna pele 2017” kategorijā “Risinājumi biznesam”.Nosaukti balvas “Platīna pele 2017″ ieguvēji, LA.lv, 
 2019. gada decembrī Files.fm blokķēdes projekts uzņemts Eiropas Komisijas blokķēdes tehnoloģiju akselerācijas programmā “Block.IS”, turpinot darbu pie prototipa un praktiskajiem eksperimentiem.

 Darbības virzieni 

 Datu glabāšana un publicēšana
 Mākoņu pakalpojumi
 Dublējumkopiju (angliski: backup) izveidošana
 Serveru noma un hostings
 Failu tirdzniecība

 Atsauces 

 Ārējās saites 

 Failiem.lv mājas lapa

Kategorija:Latvijas uzņēmumi